**ՈՐՈՇՈՒՄ**

**Կատարողական վարույթը կասեցնելու մասին**

10.06.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 10.06.2016թ. վերսկսված թիվ 01736070 կատարողական վարույթի նյութերը,

**ՊԱՐԶԵՑԻ**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 30.05.2016թ. տրված թիվ ԵԿԴ 0214/02/16 կատարողական թերթի համաձայն պետք է՝ <Պարամաունդ Գոլդ Մայնինգ> ՓԲԸ-ից հօգուտ Վահե Հովսեփյանի բռնագանձել 1.800.361 ՀՀ դրամ, որից 1.655.975 ՀՀ դրամ՝ որպես չվճարված աշխատավարձի գումար, 144.386 ՀՀ դրամ՝ որպես 21.01.2016թ․ դրությամբ չվճարված աշխատավարձի նկատմամբ ՀՀ աշխատանքային օրենսգրքի 198-րդ հոդվածի հիմքով հաշվարկված տույժի գումար։

Բռնագանձել նաև բռնագանձվող գումարի 5 տոկոսի չափով գումար, որպես կատարողական գործողությունների կատարման ծախս:

Կատարողական գործողությունների ընթացքում <Պարամաունդ Գոլդ Մայնինգ> ՓԲԸ-ին պատկանող գույք չի հայտնաբերվել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով։

**ՈՐՈՇԵՑԻ**

Կասեցնել 10.06.2016թ. վերսկսված թիվ 01736070 կատարողական վարույթը մինչև դատարանում գործի քննության ավարտը։

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճեն ուղարկել կողմերին։

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։

**ԱՎԱԳ** **ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ**